Transvestiitti- ja transfeminiiniryhmä
2024-10-09 17:30 - 19:30 (Europe/Helsinki) | Jyväskylän SETA ry:n toimisto, Matarankatu 6A, Jyväskylä, 40100, Suomi
Ryhmä on tarkoitettu ennen kaikkea kaikenikäisille, itsensä transvestiitiksi tai transnaiseksi mieltäville, sukupuolen ilmaisusta kiinnostuneille henkilöille. Se, kokeeko joku itsensä transvestiitiksi tai määrittääkö sukupuolen ilmaisuaan muutoin, riippuu kokemuksen lisäksi käsitteiden yksilöllisestä tulkinnasta. Lisäksi kokemuksen suhde käsitteisiin voi muuntua yksilön elämänhistorian mukana. Siispä kaikki feminiinit sukupuoltaan ja sukupuolisuuttaan pohtivat ovat tervetulleita!

Ryhmä on päihteetön, kuten kaikki toimistolla kokoontuvat ryhmät. Jyväskylän Setan toimistolla voit halutessasi laittautua vasta paikan päällä. Voit tulla juuri sellaisena kuin itse haluat. Tulemme mielellämme vastaan, jos toimistolle suoraan tulo huolettaa. Tila on esteetön.

Lisätietoja antaa mielellään Jyväskylän Setan puheenjohtaja: jklsetainfo@gmail.com
